Primoryeda Janubiy Koreyadan keltirilayotgan radioaktiv pardoz buyumlari bo‘lgan konteyner aniqlandi

Primoryeda Koreya Respublikasidan Xitoyga tranzit orqali yuborilayotgan yuqori ion hosil qiluvchi nurlanishli pardoz buyumlari bo‘lgan konteyner aniqlandi va yuboruvchi mamlakatga qaytarildi. Bu haqda Vladivostok bojxonasi ma’lumotiga tayanib, “TASS” xabar berdi.

“Paromda Koreya Respublikasidan Xitoyga tranzit orqali yuborilayotgan konteyner tabiiy radiatsiya muhitidan ikki marta ortiq nurlanishga ega bo‘lgan”, — deyiladi xabarda.
Hujjatlarga ko‘ra, konteynerda yuvinish uchun gel, soch uchun zardob, shampun, soch uchun niqoblar, tish pastasi, yuz uchun niqoblar bo‘lgan. Zararli ta’sirlarning oldini olish va fuqarolar xavfsizligini ta’minlash uchun konteyner boshqa konteynerlardan ajratib qo‘yilib, bojxona organlari mansabdor shaxslari tomonidan zarur harakatlar amalga oshirilgan.
Ushbu yuk aholi uchun xavfli bo‘lganligi uchun radioaktiv pardoz buyumlari joylangan konteyner yuborilgan mamlakatga qaytarib jo‘natildi.